Facebookis juba umbes nädal aega olen saanud ma lugeda erinevate naistuttavate uuendusi, kuidas kellelegi meeldib põrandal, toolil, voodis ja nii edasi. Nägin esimest korda, mõtlesin, et mingi odava populaarsuse saavutamise nimel postitatud suvaline rida. Nägin teist korda, mõtlesin, et mis värk on ja miks mina midagi ei tea. Võtsin oma virtuaalse julguse kokku ja kirjutasin ühe sellise märkuse alla. Ning tõde selgus. Mu armas sõbranna kirjutas mulle vastu, et tegemist on kampaaniaga,  milles naised kirjutavad oma FB lehele, kuhu nad oma käekoti väljast tulles panevad. Ilmselt enamik paneb oma koti põrandale, sest seda on saanud kõige rohkem lugeda. Kampaania eesmärk on just tähelepanu äratada, sest oktoober olevat rinnavähi vastase võitluse kuu, ilmselt ülemaailmselt, sest eile nägin reklaami, mis ütles, et Geisha šokolaadil on "roosa lindi" kampaania. Ja roosa lint tähendab justnimelt rinnavähiga seotud kampaaniat. Sellest "salajasest" meilist sain ka lugeda, et sama kampaania toimus ka  eelmisel aastal, aga siis kirjutati, mis värvi rinnahoidja hetkel seljas on. Olevat edukas olnud, sest isegi uudistesse olevat jõudnud. Ma ei tea, ma ei pannud tähele. Aga see näitab jälle, kuidas maailm muutub aina internetipõhisemaks ja kõiksugu hea tahte algatused ja teavituskampaaniad liiguvad üha enam internetti. Mina igal juhul toetan kõiki selliseid häid algatusi, neid, millega mul isiklik side on, neid veelgi rohkem.    Niisiis, I like it on the floor next to my bed. How about you?    K.